title: Gabriel Sopeña
text: Gabriel Sopeña (Zaragoza, 1962) ye un poeta, profesor y compositor aragonés.
  
  Naixió en o zaragozano barrio de Casablanca. Ye doctor en Filosofía y Letras, profesor universitario, poeta y musico; precipió a suya carrera artistica en l'anyo 1983, liderando bells d'os grupos pioners d'o panorama aragonés, como Ferrobós (Círculo de fuego, Grabaciones Interferencias, 1988) y El Frente (Otro lugar bajo el sol, Es3, 1991; Barcos, Es3, 1992), a más d'a suya intensa y constant relación con o grupo Más Birras, fruto d'a suya intima amistanza dende a infancia con Maurizio Aznar, con qui colaboró en totz os suyos discos. Numerosos artistas han dau voz a o suyo repertorio (Enrique Bunbury, Loquillo, Héroes del Silencio, José Antonio Labordeta, María del Mar Bonet, Los Rebeldes u Manolo García, d'entre atros), habendo colaborato igualment con destacatos compositors, cantaires y musicos internacionals, como Jackson Browne, Pat MacDonald, Boz Scaggs, Hugh Cornwell, Ondřej Soukup, Bonnie Raitt, Maria Creuza, Norma Helena Gadea u Lucía Šoralovà, por eixemplo.
  
  Sopeña ha composau habitualment cancions en aragonés: Direzional (poema d'Eduardo Vicente de Vera, Zaragoza, 1952, Una ciudad para la paz, 2000), Mai (con texto de Ánchel Conte y diversas versions) y L´Albada de l´ababol (Es a veces amar, 2014, cantada por Olga y los Ministriles, con texto en castellano d'o propio Sopeña y versión en aragonés de Ánchel Conte).
  
  Un d'os suyos zaguers treballos ye estau  Su nombre era el de todas las mujeres (2009), con poemas de Luis Alberto de Cuenca y con voz de Loquillo. Y o Cancionero libertario (2010), un disco-libro con 20 cancions libertarias d'Europa y America.
  
  En l'anyo 2014, o grupo de folk de Uesca Olga y los Ministriles publicó o disco Es a veces amar, con once cancions composadas por Gabriel Sopeña con textos de poetas aragoneses.
  
  Vinclos externos 
   Sopeña en Olifante.
  
  Musicos d'Aragón
  Compositors d'Aragón
  Naixius de Zaragoza
  1962 (naixencias)
  Licenciaus en Filosofía y Letras